CELEX: 32012D0292
Language: sk
Date: 2012-05-31 00:00:00
Title: 2012/292/EÚ: Rozhodnutie Rady z  31. mája 2012 o podpísaní Dohody medzi Európskou úniou a Moldavskou republikou o ochrane zemepisných označení poľnohospodárskych výrobkov a potravín v mene Únie

7.6.2012   
            
            
               SK
            
            
               Úradný vestník Európskej únie
            
            
               L 147/1
            
         ROZHODNUTIE RADY
   z 31. mája 2012
   o podpísaní Dohody medzi Európskou úniou a Moldavskou republikou o ochrane zemepisných označení poľnohospodárskych výrobkov a potravín v mene Únie
   (2012/292/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:
   
               (1)
            
            
               Komisia dojednala v mene Únie Dohodu medzi Európskou úniou a Moldavskou republikou o ochrane zemepisných označení poľnohospodárskych výrobkov a potravín (ďalej len „dohoda“).
            
         
               (2)
            
            
               Dohoda umožní vzájomnú ochranu zemepisných označení Únie a Moldavskej republiky a zároveň prispeje k aproximácii právnych predpisov medzi krajinami susediacimi s Úniou.
            
         
               (3)
            
            
               Dohoda by sa mala podpísať,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpísanie Dohody medzi Európskou úniou a Moldavskou republikou o ochrane zemepisných označení poľnohospodárskych výrobkov a potravín s výhradou uzavretia uvedenej dohody (1).
   Článok 2
   Predseda Rady sa týmto poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 31. mája 2012
      
         
            Za Radu
         
         
            predsedníčka
         
         P. OLSEN DYHR
      
   
   
      (1)  Text dohody sa uverejní spolu s rozhodnutím o jej uzavretí.